Mait Riisman

Mait Riisman (23. september 1956 Tallinn – 17. mai 2018 Moskva"Lahkus olümpiavõitja Mait Riisman". Delfi, 18. mai 2018) oli eesti veepallur, kes tuli NSV Liidu koondises 1980. aastal olümpiavõitjaks. 

Veepalli hakkas ta mängima 1966. aastal Tallinna Kalevis. 

Töökäik
 1974. aastal lõpetas Tallinna 21. Keskkooli
 1982. aastal lõpetas Moskva Riiklikus Ülikoolis ajakirjandusteaduskonnas televisiooniajakirjaniku eriala
 1989–1991 oli Moskva Dünamo veepallitreener ja NSV Liidu koondmeeskonna teine treener
 1991–1996 oli Prantsusmaa klubi Racing Club de France treener, meeskond sai Prantsusmaa meistrivõistlustel hõbeda (1994) ja pronksi (1993)
 1996–2004 oli ta Moskva Dünamo veepallimeeskonna peatreener, meeskond võitis Euroopa riikide karikavõitjate karika (2000) ja tuli Venemaa meistriks (1998, 2000–2002)
 1997–2000 oli ühtlasi Venemaa veepallikoondise teine treener
 2001 valiti Moskva Dünamo veepalliklubi presidendiks ja peadirektoriks
 2005 sai Riisman Venemaa veepalliföderatsiooni treenerite nõukogu esimeheks

Ta on teinud kaastööd Eesti ja Venemaa spordiväljaannetele.

Saavutused
 1974 tuli Eesti NSV meistriks Tallinna Ookeani võistkonnas
 1976. aastal võitis ta koos meeskonnaga Euroopa karika. 1978. aastal arvati Riisman NSV Liidu koondisse
 1979 tuli esmakordselt NSV Liidu meistriks, kokku on ta tulnud NSV Liidu meistriks 4 korda
 1980. aastal tuli Mait Riisman olümpiavõitjaks

Teosed
 2015 – romaan "Veepallur"

Tunnustus
 1980 – NSV Liidu teeneline meistersportlane
 2002 – Eesti Olümpiakomitee auliige
 2006 – Eesti Olümpiakomitee teenetemärk

Poliitiline tegevus
2013. aastal astus Riisman Eesti Konservatiivse Rahvaerakonna liikmeks, et kandideerida selle nimekirjas Tallinnas kohalikel valimistel.Olümpiavõitja Mait Riisman liitus Konservatiivse Rahvaerakonnaga Riisman tunnistas Tallinna TV-le, et ta pidas läbirääkimisi ka astumiseks Isamaa ja Res Publica Liitu, kuid "mind jäeti mängust välja lihtsalt".

Riisman kandideeris Lasnamäel. Teda toetas 347 valijat (0,6% häältest).

Isiklikku
Tal on kolm last ja ta oli abielus. Suri Moskvas, maetud Tallinna Pirita kalmistule.

Viited

Välislingid
Biograafia ESBL-is

Deivil Tserp. Moskvas elav olümpiavõitja Mait Riisman: ma olen nagu vana koer, kes igatseb koju!. Õhtuleht, 25. märts 2015
Haud Tallinna Pirita uuel kalmistul

Kategooria:Eesti veepallurid
Kategooria:Nõukogude Liidu veepallurid
Kategooria:Eesti treenerid
Kategooria:Nõukogude Liidu treenerid
Kategooria:Venemaa treenerid
Kategooria:Eesti olümpiavõitjad
Kategooria:Moskva ülikooli vilistlased
Kategooria:Eesti Konservatiivse Rahvaerakonna poliitikud
Kategooria:Eestlased Venemaal
Kategooria:Eestlased Prantsusmaal
Kategooria:Pirita uuele kalmistule maetud
Kategooria:Sündinud 1956
Kategooria:Surnud 2018